Gener, generot, mata l’ovella i l’esquellot | Neures & Co.\nGener, generot, mata l’ovella i l’esquellot\nQue no, que no matem les ovelles, que les ovelles són les nostres amigues i només les esquilem a la primavera per a que estiguin fresquetes…. És que el refranero català és un pèl bèstia, eh?\nAra som a mitjans de juny i és fàcil omplir-se la boca sobre què fer al gener, però això és el meu blog i faig el que em dona la gana! Així que pel gener, proposo un jersei, que segurament serà el meu primer jersei si no comptem el Baggy Bolero de Pickles que ens estem cross-teixint amb la Francesca\nLa idea és fer-lo amb el Merino Plus de Mondial que hi havia a la caixa teixicòmana, un de molt clàssic (i espero que fàcil…), a ratlles grises i morades. N’hi ha 500gr així que crec que serà suficient\nRespecte al patró, hi ha el Hurry-Up Last Minute Sweater de la Zimmerman (que ella proposa pel desembre, una dona molt més avanaçada que jo es veu…) que em penso que m’atreviria a fer. El repte és que dona els punts per un jersei d’home, però després ho explica en % i crec que té bastant sentit. El risc és que acabi amb una bata d’estar per casa enlloc d’un jersei, si és que la llana arriba… A aquesta senyora li ha quedat prou bé no?\nL’altre que m’encanta és aquest de la Wenlan Chia del Twinkle’s Weekend Knits però no amb aquesta llana, haurem d’anar de compres…..\n← Knitting out of the box\nLes ovelles pel Febrer es donen per un diner →


Narratives Interculturals, Línies d 'acció per la convivència: Ajuntament de Santa Coloma de Gramenet\nNarratives Interculturals, Línies d 'acció per la convivència\n16/11/2018 Cooperació Cursos\nTé com a objectiu desmuntar els imaginaris col·lectius que dificulten la convivència, així com normalitzar les diversitats existents amb noves iniciatives.\nAquest divendres 16 s'ha presentat el programa Narratives Interculturals, Línies d 'acció per la convivència al personal tècnic municipal i altres professionals de la nostra ciutat. La trobada ha tingut lloc a la sala d'actes de la Biblioteca del Fondo i ha comptat amb la presència del tinent d'Alcaldessa, Diego Arroyo i la directora de Serveis, Gemma Bellvehi.\nLa iniciativa de Narratives Interculturals, filla de l'anterior Pla d'Acció Antirumors (PAAR), té com a objectiu desmuntar els imaginaris col·lectius que dificulten la convivència, així com normalitzar les diversitats existents amb noves iniciatives.\nEl programa treballarà per visibilitzar i reconèixer la nostra realitat i reforçar els valors de convivència, difondre nous missatges en positiu, contribuir a fer que els pilars de la diversitat i la interculturalitat estiguin presents en les polítiques de Santa Coloma i en la ciutadania. Per a això, ens dotar-nos d'eines en clau col·lectiva per crear espais comuns.\nUn canvi de mirades per una ciutat diversa i intercultural.


Base d’àudio – RDP-XA900IP | Escardó Interactius\nBase d’àudio – RDP-XA900IP\nUn estil amb potència.\nNova base sense fils per Ipad, Ipod i Iphone de Sony.\nLa nova base amb altaveus especial per a iPod / iPhone / iPad i també per a altres equips amb connexió sense fils. Sony uneix en un mateix producte un espectacular disseny i una excel·lent qualitat de reproducció de la seva música. Permet connectar un iPod / iPhone / iPad i gaudir de la seva música mentre es recarrega.\nTambé pot rebre l'àudio des del seu iPod / iPhone / iPad, smartphone, tauleta o ordinador personal a través de la xarxa sense fils de casa, una forma fantàstica de gaudir de la música alhora que segueix utilitzant el dispositiu.


Detenen dos homes a Reus per una estafa pis de subhasta\nDetenen dos homes a Reus per una estafa en la venda d’un pis de subhasta a Barcelona\nLa víctima va avançar més de 12.000 euros per un habitatge ubicat a la ciutat de Barcelona\ndimecres, 4 de setembre 2019 - 13:53h\nImatge d'arxiu d'un detingut amb els Mossos d'Esquadra | Twitter (@mossos)\nAquest dilluns 2 de setembre, Agents de la Policia de la Generalitat i Mossos d’Esquadra de la Unitat d’Investigació de la comissaria de Reus van detenir dos homes de 36 i 66 anys, tots dos de nacionalitat espanyola i veïns d’Argentera i de Reus, com a presumptors autors d’un delicte d’estafa. La investigació es va obrir a mitjans del passat mes de juny quan la víctima, una empresària del Baix Camp, va denunciar haver estat estafada per part d’un conegut el qual es va guanyar la seva confiança per tal d’efectuar una transacció immobiliària.\nAquest home li va explicar que es dedicava a la gestió de compra-venda de pisos procedents de subhasta i seguidament va aconseguir captar el seu interès oferint-li un cèntric habitatge a Barcelona per poc més de 135.000 euros. Després de mostrar-li diverses imatges del pis i concretar l’acord per a la seva compra, el presumpte estafador va començar a demanar-li l’avançament de diversos pagaments en efectiu per les despeses derivades del certificat d’eficiència energètica, notaria, taxació i impostos. En total, la víctima va avançar més de 12.000 euros.\nDesprés de diverses setmanes sense rebre cap resposta, la víctima va demanar explicacions a aquest conegut, el qual va al·legar que ell únicament era l’intermediari i que la gestió l’estava efectuant una altra persona, en aquest cas el segon detingut.\nLa investigació va concloure finalment amb la detenció d’aquests dos homes, un dels quals compta amb antecedents per estafes similars. Ambdós van quedar en llibertat amb càrrecs després de declarar a comissaria i amb l’obligació de presentar-se davant el Jutjat d’Instrucció en funcions de guàrdia de Reus quan siguin requerits.\n"💃 Camut Band, protagonista d'una nova edició de la Nit del Claqué de Reus" "ATENCIÓ: L'Ajuntament de Reus contractarà 80 persones a través del SOC"


Entrevistem a la vicepresidenta del Patronat – Grup Sant Pere Claver\nEntrevistem a la vicepresidenta del Patronat\nEl 14 de maig de 2021, després de més d’un any de converses, els patronats de la Fundació Tallers i del Grup Sant Pere Claver van signar l’acord per esdevenir un únic grup i iniciar la nostra Confluència. Un projecte conjunt que ens permet sumar i generar junts suports i oportunitats per a les persones usuàries que acompanyem en tots els aspectes de la seva vida: drets, salut, habitatge, treball i vincles amb la comunitat.\nMesos després de l’inici de la Confluència, hem parlat amb el Dr. Pere Benito, president del Patronat, i avui amb la Montserrat Jara, vicepresidenta, per conèixer a través del seus testimonis en primera persona com afronten des del Patronat els nous reptes de la nostra institució en aquest nou projecte que ens uneix i ens apropa.\n“Estic vinculada al model psicodinàmic, m’ha portat a formar-me i a realitzar anàlisi personal”\nLa vicepresidenta del Patronat és de Santa Coloma de Gramenet, té 45 anys i des de fa 15 viu a Barcelona. És mare de dos fills, el Gerard i l’Arnau de 9 i 2 anys, i de formació és Treballadora Social i Psicòloga per la Universitat Ramon Llull. La Montserrat Jara va complementar els seus estudis amb un màster a la Fundació Vidal i Barraquer: “estic vinculada al model psicodinàmic, m’ha portat a formar-me i a realitzar anàlisi personal” comenta.\nDes de sempre la seva trajectòria professional i com a voluntària s’associa al territori de Santa Coloma de Gramenet, i treballa des de fa 16 anys a l’Institut Català de la Salut, en l’Atenció Primària de Salut. En els darrers anys, la Montserrat ha participat en la implementació del projecte de Prescripció Social des de l’Estratègia Nacional de l’Atenció Primària i Salut Comunitària (ENAPISC), i actualment en el Projecte d’Atenció a Domicili i Equips de Suport en situació de malaltia avançada (PADES).\nCom va començar la seva vinculació a la Fundació Tallers?\nVa sorgir a través de la Fundació Integramenet, de la qual sóc patrona des de fa més de 10 anys, i pel bon vincle i bona entesa entre les dues entitats. Em van proposar formar part del Patronat de Fundació Tallers l’any 2017, en un moment que hi havia una renovació de patrons i es buscava la representació de dones dins del patronat.\nQuè li va motivar a formar part del Patronat i quines són les seves responsabilitats al capdavant de la vicepresidència?\nFormar part del Patronat té un valor personal afegit en creixement personal. Formar-ne part és tot un privilegi, pel nivell de compromís, per l’expertesa dels patrons i patrones en cada una de les seves matèries i sobretot pel valor humà que tenen. Més enllà de les responsabilitats estatutàries que implica la vicepresidència del grup, estem molt centrades en treballar el procés de Confluència. Crec que és un gran projecte i requereix que des del Patronat donem impuls i seguiment. Com a grup humà que som, ara estem en un moment de coneixement mutu i d’integració de les dinàmiques dels dos Patronats. Aquests mesos hem treballat molt i hem buscat diferents espais en comú per tal d’anar establint vincles i coneixença entre nosaltres. Estic molt satisfeta del bon clima que s’està creant i de les ganes que té tothom d’aportar.\n“Formar part del Patronat és un privilegi, pel nivell de compromís, per l’expertesa dels patrons i patrones en cada una de les seves matèries i sobretot pel valor humà que tenen”\nQuins reptes i oportunitats tenim al capdavant com a nova organització arran de la Confluència i en aquest escenari de post pandèmia?\nLa Confluència ens donarà una capacitat més integral d’intervenció i això ens ha de permetre adaptar-nos millor a les noves necessitats derivades de la pandèmia. Penso que l’escenari post pandèmic encara no ha arribat. Encara estem donant resposta als problemes immediats generats per el Covid19. Però el que hem de tenir clar és que nosaltres hem de treballar per estar molt a prop de la persona i confluir ens ha de permetre arribar-hi de més maneres.\n“Aquests mesos hem treballat molt i hem buscat diferents espais en comú per tal d’anar establint vincles i coneixença entre nosaltres”\nCom creu que podem enfortir el nostre model d’atenció centrada en la persona, des d’un enfoc més comunitari?\nÉs una de les línies clau del nou Pla Estratègic del Grup. L’adaptació de les entitats a les noves necessitats socials és la clau per continuar sumant i donant el servei d’excel·lència que es ve donant fins ara. El Patronat reforça el seu posicionament cap el model centrat en la persona fomentant la incorporació de nous patrons en representació de les famílies, persones usuàries i en primera persona.\nDes del model que cerca la millor atenció a les persones, des de l’acompanyament, el suport, la participació en la presa de decisions respecte la seva vida, des de les vessants de l’atenció psicològica, sanitària, social i laboral, s’ha d’incorporar la vessant comunitària, on es contempla la incorporació del voluntariat, com eix de connexió amb la xarxa comunitària, on ja no tan sols s’hi participa, sinó que es té el repte de contribuir i transformar-la. L’èxit seria mirar cap a una societat inclusiva real, de plena participació i de ple dret de les persones. Per això aplaudim des del Patronat l’arribada de la reforma legislativa de la llei 8/2021 sobre la capacitat jurídica i reconeixent de la plena autonomia de les persones amb disCapacitat.\nQuin missatge li agradaria traslladar als i les professionals de la nostra institució?\nPer sobre de tot, traslladar el reconeixement de tota la trajectòria i compromís deles i les professionals amb l’entitat i amb les persones ateses. Tant l’equip de Grup Sant Pere Claver com el de Fundació Tallers heu estat en primera línia durant aquests mesos de pandèmia i heu mostrat el compromís i la vocació per la feina i envers les persones que ateneu.\n“Tots els equips heu estat en primera línia durant aquests mesos de pandèmia i heu mostrat el compromís i la vocació per la feina i envers les persones que atenem”\nI a tot l’equip de persones voluntàries?\nTraslladar el nostre agraïment infinit. La seva contribució desinteressada ens aporta molt. I més enllà del que ens ajuden, la incorporació de voluntariat a les institucions és una manera de deixar entrar la comunitat a casa nostra. Ens fa més transparents, en ajuda a ser coherents i ens acosta a la diversitat: voluntariat europeu, aprenentatge i servei, voluntariat local, en primera persona….\n“La incorporació de voluntariat a les institucions és una manera de deixar entrar la comunitat a casa nostra. Ens fa més transparents, en ajuda a ser coherents i ens acosta a la diversitat”\nNota mitjana 4.4 / 5. Nombre de vots: 14\nPosted in Grup Sant Pere Claver, Mirades · Entrevistes, Salut Mental\nTagged salut mental\nPrevious Previous post: Les Tàctil Tintoreries: el nou servei de Sant Pere Claver – Fundació Tallers\nNext Next post: Experts en salut mental alerten que cal reforçar la psicoteràpia a la xarxa pública de salut mental per fer front a l’increment del patiment mental de la població


AQUEST ARTICLE DE '129 MANERES D'OBTENIR UN MARIT' DEL 1958 MOSTRA QUANT HA CANVIAT EL MÓN | PANDA AVORRIT - ENTRETENIMENT\nAquest article de ‘129 maneres d’obtenir un marit’ del 1958 mostra quant ha canviat el món\nCom respondríeu si algú us demanés que descrivíssiu els anys cinquanta? Potser mencionaria la Guerra Freda entre els Estats Units i la Unió Soviètica? Elvis és cada vegada més popular? Els primers satèl·lits que van entrar en òrbita? Ho podries fer. O també podríeu explicar com les revistes assessoraven les dones sobre com casar-se. Recentment, Kim Marx-Kuczynski de Madison, Wisconsin, va compartir un article de McCall del 1958, titulat '129 maneres d'obtenir un marit', que mostrava quant de temps han canviat.\n'Als Estats Units avui hi ha setze milions de dones majors de disset anys que encara esperen una proposta de matrimoni', comença el text. 'Presumiblement, a la gran majoria d'ells els agradaria ser-ho'. L’editorial va demanar a 16 persones que fessin una pluja d’idees sobre alguns consells sobre cites que podrien utilitzar les dones solitàries per aconseguir que els homes els prestessin atenció i van lliurar. Des d’ordenar bistecs poc freqüents i no xafardejar fins plorar en un racó de l’habitació i obtenir una llicència de caça, alguns d’aquests hacks de la vida semblen de sentit comú, i alguns semblen dubtosos i infernals. En defensa dels seus autors, la revista els va demanar que rebutgessin els seus judicis en escriure els seus pensaments.\n“El meu xicot John Bascynski ho va veure en una venda de remenades i ho va assenyalar. El vaig comprar per un dòlar ”, va dir Kim Panda avorrit . “Crec que l'article reflecteix els costums socials i l'estil dels anys 50 en general, i em va semblar fascinant la comparació entre allò que era acceptable aleshores i allò que és acceptable. També em va agrair que s’hagin avançat tant.\nKim també creu que tothom que està pensant actualment en una relació a llarg termini també s’ha de mantenir allunyat d’aquest tipus de coses. 'Crec que si algú busca activament una parella de tota la vida només per casar-se, acabarà en una relació fallida, independentment de la seva separació legal o no', va dir. 'Tanmateix, m'agradaria llegir sobre els intents d'algú de provar tot el que figura a la llista. O bé acabarien amb una llicenciatura a Yale, a la presó federal per haver-se allunyat en un vaixell militar o en una reunió d’intervenció amb amics que s’han preocupat molt per les seves recents eleccions de perfil de cites '.\n'És obsolet i absurd i divertit, però tenia serioses intencions', va concloure Kim. 'La societat ha canviat tant en els darrers seixanta anys, i aquest article exemplifica les diferències entre el que van créixer les nostres mares i àvies en comparació amb nosaltres i les generacions futures. És fascinant '.\nDesplaceu-vos cap avall per llegir la llista i expliqueu-nos als comentaris si creieu que són terriblement obsolets o que són útils a l’hora de preveure aquesta primera cita.\nart forense 2-d tradicional\nAixò és el que la gent havia de dir al respecte\ninvents senzills que cal fer\nel cavall blanc més bell del món\nels homes provoquen 100 embarassos no desitjats\ndona colpeja home home colpeja enrere\nquina profunditat té el diagrama oceànic\ncom dibuixar un pare i una filla\ncom seria un aparell com un gremlin


L’Ajuntament de Tàrrega fixa serveis municipals essencials i implanta el teletreball generalitzat a la seva plantilla – Comarques de Ponent\nL’Ajuntament de Tàrrega ha fixat noves mesures adreçades a la plantilla municipal per reduir la prestació de serveis a només aquells que es considerin bàsics, essencials i estratègics. L’ens vol reduir al màxim la mobilitat dels seus treballadors en el marc de les mesures de contenció del coronavirus. Així, s’han desenvolupat mesures per implantar el teletreball generalitzat entre els treballadors perquè puguin dur a terme les seves tasques des de casa. La mesura s’ha fet extensiva al personal de Secretaria, Intervenció, Tresoreria, Recursos Humans i Urbanisme entre altres. Així s’ha fixat avui en una reunió del comitè d’emergència encapçalat per l’alcaldessa, Alba Pijuan, junt amb el secretari de la Corporació i tècnics de Recursos Humans i Informàtica.


Altres Organismes – Mallorca Film Commission\nHome|Permisos i procediments|Altres Organismes\nAltres OrganismesMallorca Film Commission2020-07-03T09:26:57+00:00\nCarreteres Entrega de la carta de sol·licitud a la DGT Balears i pagar la taxa.\nEls talls de carreteres intermitents no poden ser superiors a 10 minuts. 20€ Model de carta\nEspais a La Misericòrdia Registre de la sol·licitud al Registre de La Misericòrdia. – Sol·licitud específica\nEspais de l’Institut Mallorquí d’Afers Socials Enviament de la sol·licitud per correu electrònic a la Mallorca Film Commission. – Sol·licitud específica\nCostes Entregar la sol·licitud a Demarcació de Costes i, si escau, abonar mitjançant l’imprès l’import del CÀNON d’ocupació i aprofitament en el domini públic marítim-terrestre amb les instal·lacions que s’autoritzen. En funció de cada projecte. Sol·licitud específica\nPorts i Fars Comprovar l’organisme competent. En funció de cada organisme i projecte. Seu electrònica\nMedi Ambient – Govern de les Illes Balears\nIBANAT – Espais Naturals Protegits Entregar sol·licitud a la Direcció General d’espais Naturals i Biodiversitat i abonar la taxa corresponent. – Fotografia sense intervenció de models ni alteració de l’espai: 229,26€\n– Reportatge fotogràfic amb models o inclusió de productes: 458,54€\n– Reportatge cinematogràfic o videogràfic sense intervenció de models ni alteració de l’espai: 458,54€\n– Reportatge cinematogràfic o videogràfic amb intervenció de models o inclusió de productes: 916,14€\n– Recàrrec per feina nocturna: 50% Model de sol·licitud\nAeroports Entregar a l’aeroport corresponent el model de sol·licitud emplenat i abonar la taxa corresponent. – Filmacions fins a dues hores: 2.164,42€\n– Cada hora addicional: 1.083,93 €\n– Reportatges publicitaris i fotogràfics: 519,45€\n– Cada hora addicional: 249,33€\n– Projectes de col·laboració: descompte del 50%\n– Filmacions i reportatges en pista i plataforma: recàrrec del 300% Model de sol·licitud\n** Per sol·licitar permisos a altres organismes, contacteu directament amb la Mallorca Film Commission.


La CECOT vol més participació de les PIMES en els concursos públics La CECOT vol més participació de les PIMES en els concursos públics – MónTerrassa\nLa patronal catalana reforça aquest any la tasca d’acompanyament a les empreses en l’àrea de Contractació Pública i Licitacions perquè les pimes es plantegin a partir d’ara accedir a desenvolupar projectes per les administracions\nLa patronal Cecot reforçarà a partir d’aquest any l’àrea d’assessorament en Contractació Administrativa amb l’objectiu d’incrementar l’accés de les pimes als contractes del sector públic. Les empreses petites i mitjanes, que suposen més del 98% de les empreses a la Unió Europea, no arriben a desenvolupar ni el 40% dels contractes públics impulsats per les diferents administracions. Segons dades del Govern espanyol les pimes representaven el 2017 el 99,8% de les empreses, generant una ocupació del 62% i aportaven un Valor Afegit Brut del 61,4%. Donada aquesta realitat, i derivada de la Directiva 2014/24/UE, el març de 2018 va entrar en vigor a España la Llei 9/2017 de Contratos del Sector Público (LCSP) amb l’objectiu de facilitar l’accés de les pimes a la contractació d’aquest sector que suposa el 20% del PIB.\n“Les pimes només executen directament un terç aproximadament del total de la contractació pública, dada que està molt per sota del percentatge del volum de negoci que generen”, afegeix l’assessor de la Cecot. Cal tenir en compte que segons dades de l’Observatori de Contractació Pública la contractació publica representa un 20% del PIB, el qual el 2017 fou de 1.311.000€, és a dir 262.200€, dels quals només un 86.526€ corresponen a la pime. Per a Martínez, “equilibrar aquesta dada no és només una qüestió d’equitat, sinó que es considera essencial per potenciar el desenvolupament de l’activitat econòmica i amb ella l’ocupació”. Per esmenar aquesta situació la Cecot està potenciant la informació dels concursos públics en especial a Catalunya i posa a disposició de les empreses un expert especialitzat en compra pública per assessora-les en les licitacions, com ho és en José Luis Martínez.\nA partir d’aquest mes de febrer, la Cecot ha redefinit i complimentat el servei d’informació de licitacions per als seus associats. Les empreses associades reben cada matí un butlletí exhaustiu que recull, agrupa i classifica sectorialment totes les licitacions que es publiquen a Catalunya. A més, les empreses associades que ho sol·liciten, també poden accedir a totes les licitacions que es publiquin a qualsevol comunitat autònoma d’Espanya. Més enllà que les empreses disposin de tota la informació per concórrer en les ofertes publicades per les administracions públiques, compten amb el recolzament i l’acompanyament de l’assessor en contractació pública per entendre o resoldre dubtes relatius als plecs de clàusules administratives o de prescripcions tècniques, així com de plantejar-se accedir a una contractació pública mitjançant una UTE, és a dir, obrint la possibilitat de concórrer de manera conjunta amb altres pimes.


Dissabtes familiars als museus de Sant Cugat\nPàgina d'inici\tExperiències\tDissabtes familiars als museus de Sant Cugat\nEl monestir de Sant Cugat - © Mané Espinosa\nEl segon dissabte de cada mes ens proposen viure una petita aventura als museus de Sant Cugat: el Museu de Monestir, el Museu del Tapís Contemporani - Casa Aymat i el Celler Modernista. La cita és a les 11.30 h, és una activitat gratuïta, per a infants de 3 a 12 anys, i cal fer reserva prèvia per participar-hi. El 7 d’octubre, al Celler Modernista tindrà lloc Les olors de la vinya, una visita molt especial en què, mitjançant el sentit de l’olfacte, els participants podran viatjar al Sant Cugat de vinyes i blat de principis del segle xx. L’11 de novembre, al Museu del Monestir, es realitzarà un joc de pistes al claustre El tresor del monestir. Per acabar l’any, el dissabte 9 de desembre, també al Museu del Monestir es farà El meu petit campanar, un taller de construcció de campanars per al pessebre amb material reciclat.\nServei d’Educació dels Museus de Sant Cugat\n25 d'agost - Sant Cugat del Vallès\nSant Pere de Reixac, ruta de les esglésies amagades\n26 d'agost - Montcada i Reixac


Ya rayah // يا رايح: ...Primer contacte amb Alexandria\nDimarts 28 d’octubre. 02.38.\nEl nostre avió toca terra després d’una busca frenada. Prové d’Atenes i, en principi, el seu destí és la ciutat egípcia d’Alexandría. Si tot surt com hem previst allà hi passarem una bona temporada.\nDesprés que un home armat amb un maletí ple de bitllets rera una garita del banc del Caire ens cobri 13 euros per una enganxina per al nostre passaport, passem l’aduana. L’home abandona rapidament la seva garita de les enganxines i corre cap a la garita del canvi, amb maletí inclòs, que es troba a l’altra punta de la única sala que té aquest destartalat aeroport internacional.\nJust després, i sense gaire ordre ni concert, un home robust amb cara amical ens pregunta d’on som. Després de conversar sobre el Barça, ens pregunta si tenim res a les motxilles. Amb que li diguem que tant sols duem el portàtil en té prou davant l’exasperació dels viatgers egipcis que no es poden saltar la preceptiva obertura i regirada de maletes a la recerca d’elements de contraban sobre unes taules més pròpies per fer una autòpsia que un control duaner. Nosaltres, com si res, cambiem els nostre euros per Lliures egípcies i sortim de l’aeroport alexandrí.\nAllí busquem el nostre transport cap a la ciutat i, després d’un minso regateig que ens demostra que el nostre interlocutor ni entén el nostre àrab ni té idea de l’anglès que creu parlar ens muntem a un carrincló taxi de color blau. Intento, en va, col·locar-me el cinturó. El conductor em mira, em llença un Don’t worry i engega la màquina a tot drap pel cinturó metropolità alexandrí.\nMalgrat l’experiència al Marroc, l’estil de conducció egipci ràpidament ens cala... Un cotxe blau ens avança a tot drap per l’esquerra al compàs d’una falsa sirena policial mentre 3 cotxes en filera fan sonar els seus clàxons com si algun equip local hagués acabat de guanyar la copa Àfrica. Els warnings del cotxe decoren inexplicablement la situació davant els continguts atacs de riure histèric del Sergi, que ho observa des del seient del darrera. No cal que digui que aquest espectacle piromusical se succeeix a 100 km/h a les 3 de la matinada en una via en que els carrils pintats al terra son un mer decorat sobre el que cremen els neumàtics.\nA mesura que ens apropem a la ciutat es comença a observar el paisatge que ens acompanyarà en els propers mesos. Gegantins edificis victorians vinguts a menys, façanes espectaculars caigudes en l’oblit i que es troben camí de la runa postapocaliptica se succeeixen entre carrers desèrtics. En un d’aquests decrèpits edificis es troba el nostre hostal, que té l’original nom de Ramsés.\nDe repent em sona el mòbil. Un missatge. “Orange Travel le da la bienvenida a Egipto/Iraq”... Vols dir, Sergi, que no ens hem confós d’avió?\nPerò, al món àrab, mai res és com sembla a primer cop d’ull....\nM'alegra saber de vosaltres!! Veig que ja hey pogut tenir una primera presa de contacte... normalment els taxistes són qui millor acostumen a plasmar la personalitat d'una societat, o sigui que ja sabeu el que us espera jeje.\nEspero que tingueu molta sort en trobar ràpidament pis (creia que ja el teníeu... amb aquell home amable que parlava castellà). Ja sabeu el lema: CABALLO GRANDE, ANDE O NO ANDE. O sigui que un "palacete" a poder ser! Ja trobareu la manera d'omplir-lo.\nUna abraçada enorme i estaré a l'espera de les pròximes aventures!\n28 d’octubre de 2008 a les 18:06\nMartiua ha dit...\nOle ole!! A tot drap! el teu català em fa tant riure... mai sé si és correcte o no però com la teva figura legitima de per sí... doncs bé, jo també diré a TOT DRAP!\nTelaaa Marcut! T'anirè seguint de propet i si estàs mès d'1 setmana sense escriure't t'avassallaré... seguint el model Dr. Almo! :)\nJa ha passat el pitjor: la despedida. Ara el que ve... UOU!!!\nCuida't molt! i també el Sergi! I vigila amb les dones marc! a vore si t'haurem de tornar a Catalunya de les orelles!\nJo també voto pel palacete... Ja saps que allò que diuen del pot petit bona confitura... no és del tot cert, a part! les puces necessiten espai.\npd.: T'he afegit a blocs amics jeje\ngarmared ha dit...\nHola Marc, ja veig que poc a poc aneu tirant per aquelles terres, espero que vagi tot molt bé i en representació de la família, t'aniré seguint pel blog.\n30 d’octubre de 2008 a les 6:18


Cementiri de Pneumàtics: Sèries: Vikings\nNormalment m'espero que s'acabi una sèrie abans de dedicar-li una entrada, si no és que la vaig analitzant temporada a temporada, però de vegades no faig una cosa ni l'altra, sinó que en parlo quan n'he vist algunes temporades però encara no s'ha acabat.\nHo faré ara, per exemple, en part perquè malgrat la meva intenció inicial no estic llegint gaire i no puc fer entrades sobre coses que no llegeixo, així que les entrades de lectures de còmics i llibres continuaran esperant.\nVikings ha acabat fa molt poc la seva cinquena temporada, i encara que està previst que la sisena sigui l'última, és ara que em ve de gust dedicar-li una entrada a aquesta producció del History Channel, creada i escrita per en Michael Hirst, filmada a Irlanda i estrenada en primícia al Canadà.\nHe de dir que els vikings, com a poble o gènere de la ficció, no m'havien interessat mai gaire. El "rotllo" nòrdic, en general, no m'ha cridat gaire l'atenció, i és per això que, per exemple, el personatge d'en Thor és dels que menys m'interessen al món dels còmics.\nPerò aquesta sèrie, encara que hi hagi, segons els experts, nombroses imprecisions històriques pel que fa quins personatges hi van participar o quina edat tenien -tot pel bé de l'efecte dramàtic d'una obra que pretén arribar al màxim públic possible-, ha fet que em mirés aquesta barreja de fets reals -encara que modificats- i llegendes d'una altra manera.\nEl protagonista de la sèrie és el llegendari Ragnar Lothbrok (Travis Fimmel), un agricultor amb ànsies de conquista que es dedica a fer la guerra sempre que pot, per tal d'obtenir poder, fins que esdevé el rei de Dinamarca.\nÉs força impulsiu, però té una determinació de ferro, i és un gran guerrer amb una ambició desmesurada. L'actor que l'interpreta li dona aquest toc de bogeria, especialment amb els ulls, que el fa divertit i tot.\nAl seu costat hi ha la seva dona, la Lagertha (Katheryn Winnick), una donzella escudera del poble de Kattegat i aliada de vàlua incalculable que també té ambicions pròpies i demostrarà, a partir d'un determinat moment, que és un personatge que va molt més enllà de ser "la dona de".\nEn Rollo (Clive Standen) és el germà d'en Ragnar, i un gran guerrer, però viu a l'ombra del seu germà i amb el temps la gelosia creix dins seu -reforçada, també, perquè està enamorat inútilment de la Lagertha- i es produeixen tensions entre ells que marcaran els seus destins.\nEn Bjorn (Alexander Ludwigh), el fill gran d'en Ragnar i la Lagertha, que també tenen una filla anomenada Gyda, és un personatge que veiem créixer físicament i ser interpretat per diversos actors a causa d'això, i aquesta imatge seria segurament la de la meitat del procés, perquè actualment està força canviat.\nAmb el sobrenom de Bjorn Ironside, poc a poc es va fent un nom com a guerrer, encara que és calmat i pacient, i el poder no és quelcom que l'atregui especialment.\nTambé tenim en Floki (Gustaf Skarsgård), constructor de vaixells que també està una mica sonat, és una mica excèntric, vaja, i igual que en Ragnar afirma que descendeix del déu Odin, en Floki creu que al seu torn ell descendeix d'en Loki.\nÉs un personatge que al principi de la sèrie resulta una mica molest, fa ràbia i tot, però evoluciona d'una manera força interessant.\nNo em vull allargar més amb la presentació de personatges, així que anirem acabant, no sense abans fer una menció especial de l'Ivar (Alex Høgh Andersen), un dels fills que en Ragnar té després amb una altra dona, l'Aslaug.\nNascut sense força a les cames i amb el sobrenom d'Ivar the Boneless, aquesta discapacitat afecta el seu caràcter i compensa les seves inseguretats i els desavantatges físics amb una personalitat inestable i extremament violenta, a més d'astúcia. Un dels personatges, sens dubte, més interessants de la sèrie, i germà d'en Hvitserk, en Sigurd, l'Ubbe i, al 50%, en Bjorn.\nI l'última en rebre imatge és la Torvi (Georgia Hirst, filla del creador de la sèrie), una altra donzella escudera que comença com un personatge molt secundari, però que malgrat la seva convulsa vida privada esdevé cada cop més important a la trama i és la mà dreta de la seva admirada Lagertha.\nJa sense foto, vull esmentar noms com els del monjo cristià Athelstan, els reis Ecbert i Aelle, la Judith, el rei Horik o el bisbe Heahmund, entre els quals hi ha algunes cares conegudes com la d'en Donal Logue (Sons of Anarchy, Gotham...) o en Jonathan Rhys Meyers.\nVikings, a més d'interessants personatges, ens mostra un munt de cruentes batalles, algunes escenes molt violentes, conspiracions bèl·liques i polítiques, canvis de bàndol, traïcions, intercanvis -pacífics o no- culturals...\nÉs una sèrie pensada per a entretenir, és clar, i com he dit més amunt hi ha una pila d'inexactituds històriques i no s'ha de prendre com un documental serialitzat, per molt que el canal d'emissió original sigui el que és, sinó com una bona sèrie per passar l'estona i gaudir d'espectaculars imatges, una banda sonora que acompanya a la perfecció i unes interpretacions ben sòlides, encara que inicialment ens pugui sobtar veure actors i actrius majoritàriament anglosaxons fingint un accent escandinau encara que, d'altra banda, diuen que era l'única solució, en no haver-hi gaire informació sobre la llengua que parlava aquest poble guerrer.\nCom a curiositat, i relacionat amb això, fa temps vaig posar Vikings com a exemple d'un dels mètodes a què es recorre, a la ficció, per tal de reflectir la confrontació entre dos idiomes o l'aparició de llengües que no són la principal. Ho podeu veure en aquesta entrada.\nPublicat per Moroboshi a 15:27\nEtiquetes de comentaris: Athelstan, Bjorn Ironside, Floki, Ivar the Boneless, Jonathan Rhys Meyers, Katheryn Winnick, Lagertha, Michael Hirst, Ragnar Lothbrok, Sèries, Travis Fimmel, Vikings


Sant Hilari prepara la representació de l'himne «Un violador en el teu camí» - Diari de Girona\nSant Hilari prepara la representació de l'himne «Un violador en el teu camí»\nL'acte se celebrarà el pròxim 19 de gener a les dotze del migdia a la plaça Doctor Gravalosa\nUnes 400 persones van representar l'himne a la Bisbal al desembre. ddg\nUnes 400 persones van representar l'himne a la Bisbal al desembre.\nL'Ajuntament de Sant Hilari ha anunciat que el proper diumenge dia 19 de gener a partir de les 12 del migdia, a la plaça Doctor Gravalosa, es farà una representació de l'himne «Un violador en el teu camí» –del grup xilè Las Tesis– com a símbol de rebuig a les violències masclistes. Per portar-ho a terme s'ha fet una crida a totes les dones del municipi per tal que assisteixin a representar la cançó i fer la coreografia de protesta que ha popularitzat el col·lectiu xilè i que en poques setmanes ha fet la volta al món. Mitja hora abans es repartirà la lletra de les cançons i es realitzaran els assajos pertinents.\nL'acte ha estat organitzat per l'Ajuntament amb la col·laboració de l'Associació de dones La violeta, l'Associació Gossosk9, Esquerra republicana i Junts per Sant Hilari, amb l'objectiu de «visibilitzar aquesta xacra tan present a la nostra societat i contribuir així a la sensibilització i conscienciació» dels habitants.


Denso Barcelona, Premi CIAC a la Millor empresa d’automoció de l’any\nFicosa International, Fundería Condals i Gedia España han estat les altres tres companyies guardonades en la 2a edició dels Premis CIAC, celebrada en el marc del Míting d’Auto, amb les següents distincions, respectivament: Premi CIAC a la Millor estratègia d’innovació, Premi CIAC al Millor pla d’internacionalització i Premi CIAC a la Millor productivitat industrial.\nEl Míting d’Auto, que va estar presidit per la directora general d’Indústria, Àngels Chacón, va submergir al públic en una constant expectació amb el seu programa d’actes: la cerimònia d’entrega dels Premis CIAC, la xerrada protagonitzada pel convidat internacional, el visionari canadenc Jesse Hirsh, i la taula rodona sobre els reptes del sector amb responsables de companyies de primer nivell com Nissan, Accenture i SEAT\nBarcelona, 30 de juny del 2017. La nit de l’automoció a Catalunya té nom propi i es diu Míting d’Auto, l’esdeveniment anual del Clúster de la Indústria d’Automoció de Catalunya (CIAC) on es donen cita els principals agents del sector, i que en la seva segona edició ha repetit èxit amb més de 250 assistents.\nDurant la vetllada, celebrada ahir dijous 29 de juny, a Casa Llotja de Mar, va tenir lloc la cerimònia d’entrega de la 2a edició dels Premis CIAC en la qual Denso Barcelona, Ficosa International, Fundería Condals i Gedia España van ser distingides amb aquests guardons empresarials creats pel CIAC que posen en valor l’excel•lència de les companyies que contribueixen a convertir Catalunya en un referent europeu en automoció.\nEl Míting d’Auto, que va estar presidit per la directora general d’Indústria, Àngels Chacón, va submergir al públic en una expectació constant amb el seu programa d’actes, centrat en tres moments clau: la cerimònia d’entrega dels Premis CIAC, la xerrada del convidat internacional canadenc Jesse Hirsh, i la taula rodona protagonitzada per responsables d’empreses de primer nivell.\nEls Premis CIAC, uns reconeixements a l’excel·lència del sector\nDenso Barcelona ha rebut el màxim reconeixement que atorguen aquests guardons: el Premi CIAC a la Millor empresa d’automoció de l’any. La seva capacitat tecnològica i d’innovació, la seva eficiència productiva, la seva inversió en R+D+i, el seu volum de vendes i el seu compromís amb medi ambient l’han fet mereixedora d’aquesta distinció tan especial. Durant el 2016, Denso Barcelona va celebrar dues fites de gran valor: el 25è aniversari i el seu màxim històric de vendes, amb una facturació de 314 milions d’euros.\nTambé va fer créixer a doble dígit la inversió en R+D+i. La planta catalana, que té una capacitat tecnològica puntera dins el seu grup, ha integrat nous processos i ha donat al sector un excel•lent exemple de que a Catalunya és possible fer més i millor.\nFicosa International és Premi CIAC a la Millor estratègia d’innovació, com a reconeixement a l’important esforç en innovació dut a terme per la companyia, que el 2016 va destinar a R+D al voltant d’un 6,5% de la seva facturació. Ficosa compta amb 22 sol•licituds de patents presentades l’any passat i amb més de 1.100 enginyers dedicats a la recerca i el desenvolupament. L’any 2015, la companyia va facturar 1.112 milions d’euros.\nFundería Condals és Premi CIAC al Millor pla d’internacionalització per la seva capacitat per convertir-se en referent internacional en el sector de la foneria. La companyia, que va començar a exportar l’any 1978, va obrir una planta a Eslovàquia el 2016 que li ha permès doblar la producció i aconseguir una facturació de 67 milions d’euros.\nFinalment, Gedia España és Premi CIAC a la Millor productivitat industrial en reconeixement a la seva alta productivitat, que ha estat un dels pilars del creixement constant i sòlid d’aquesta companyia al nostre país. Durant el 2016, la xifra en productivitat de Gedia España ha evolucionat positivament amb un creixement per sobre del 4% i una facturació al voltant dels 75 milions d’euros.\nAquest ha estat el veredicte del jurat dels Premis CIAC, que en la seva 2a edició ha estat constituït per Pere Homs, director general del Col•legi d'Enginyers Industrials de Catalunya; Joan B. Casas, degà del Col•legi d’Economistes de Catalunya; Jordi Brunat, professor i director executiu d’Executive Education d’ESADE; Marc Sachon, professor de direcció de producció, tecnologia i operacions d’IESE; Vicenç Aguilera, president del CIAC, i Ferran Verdejo, gerent del CIAC, com a secretari.\nJesse Hirsh i l’impacte de la tecnologia en el futur de l’automoció\nEl visionari canadenc Jesse Hirsh, expert en internet, tendències de futur i tecnologia va arribar a la 2a edició del Míting d’Auto amb una pregunta molt concisa per plantejar a tots els assistents: “What the auto industry can learn from the titans of the tech industry?”, pregunta que va constituir el títol de la seva xerrada i de la qual ell va exposar la seva visió.\nHirsh, que actualment està investigant l’impacte de la intel•ligència artificial i la informàtica cognitiva en tots els sectors i indústries, va analitzar les tendències, els beneficis i els perills de la tecnologia en l’àmbit de l’automoció. Aquest expert futurista persegueix en les seves xerrades provocar al públic i fer-lo pensar, i un cop més, ho va aconseguir entre els assistents del Míting d’Auto.\nLa qüestió plantejada per Jesse Hirsh es va ampliar cap els reptes tecnològics que ha d’afrontar l’automoció del futur amb una taula rodona protagonitzada pel mateix Hirsh amb: Sergio Alcaraz, General Manager NE-New Vehicle Engineering de Nissan Motor Ibérica; Xavier Ros, vicepresident de Recursos Humans de SEAT; i Joan Cavallé, Managing Director responsable de la indústria d'automoció a Ibèria d’Accenture, com a moderador.\nMíting d’Auto, el punt de trobada de la indústria de l’automoció a Catalunya\nSota el claim ‘El motor és la indústria’, el Míting d’Auto ha celebrat aquest any la seva 2a edició i s’ha situat com la cita ineludible en el calendari del sector automobilístic. L’èxit de l’esdeveniment neix del seu mateix format que combina a la perfecció l’anàlisi del sector amb convidats de primer nivell, amb l’entreteniment de tots els assistents, en un ambient de networking on també té lloc l’humor, enguany amb l’actuació de l’entranyable imitador Pep Plaza. Tot conduït per una excepcional mestra de cerimònies, la periodista Carolina Ferre.\nEn paraules de Vicenç Aguilera, president del ClAC: “Estem molt orgullosos d’impulsar des del nostre Clúster aquesta gran cita del sector de l’automoció a Catalunya. Amb el Míting d’Auto volem posar en relleu el rol fonamental que representa la indústria de l’automòbil per al país, i reconèixer amb els Premis CIAC l’excel•lència de les companyies del sector que han convertit Catalunya en un referent a nivell europeu en automoció”.


El CatSalut haurà d'indemnitzar la família d'un pacient que va morir per un error de diagnòstic\nRedacció Catalunyapress | divendres, 14 de juliol de 2017\nCatSalut haurà d'indemnitzar amb 122.604 euros a la dona i amb 10.217 al fill per un mal diagnòstic.\nLa Secció Quarta de l'Audiència Provincial de Barcelona ha condemnat el Servei Català de la Salut (CatSalut) a indemnitzar la vídua i fill d'un pacient que va morir als 60 anys en un hospital de Barcelona com a conseqüència d'un infart no diagnosticat degudament.\nUna asseguradora indemnitza amb 150.000 euros a un pacient al que li van separar la pròstata de la bufeta\nL'ICS indemnitza una família per la demora en un CAP que va acabar amb la mort de la dona\nSegons la sentència, CatSalut haurà d'indemnitzar amb 122.604 euros a la dona i amb 10.217 al fill, a més dels interessos moratoris, així com a cobrir les costes judicials, a través de Zurich Assegurances.\nL'audiència provincial ha revocat una sentència anterior dictada pel Jutjat de primera Instància número 43 de Barcelona que va desestimar la demanda i va condemnar l'esposa i fill a pagar les costes judicials.\nAl febrer del 2013, el pacient va ingressar amb símptomes de dispnea, ortopnea i episodis de disconfort toràcic, i després d'descartar un primer diagnòstic de Trombe embolisme pulmonar (TEP) es va deixar al pacient en la unitat de pneumologia -perquè se li va diagnosticar també un nòdul al pulmó-.\nEl Defensor del Pacient ha explicat en un comunicat aquest dijous que es va procedir així "malgrat que existien símptomes i proves que evidenciaven la presència d'un síndrome coronària aguda".\nTot i que es van evidenciar alteracions electrocardiogràfiques, vessament pleural tipus trasudado i alteracions de la gasometria, no es van continuar les proves i l'hi va deixar sense monitoritzar, en un box i sense el tractament adequat i necessari, ha indicat.\nLa sentència recull que tot i que la patologia coronària no es presentés amb el dolor toràcic típic, sí que es van presentar símptomes de l'existència d'aquesta síndrome, "almenys, en la seva fase inicial i precoç".\nL'audiència ha conclòs que els símptomes del pacient i els resultats de les proves realitzades no s'explicaven amb el nòdul pulmonar que es va diagnosticar gairebé de forma casual, de manera que existien indicis de patologia cardíaca en fase inicial que no van ser valorats adequadament, incorrent en un error de diagnòstic.\nTambé sosté que no es van adoptar les mesures adequades i necessàries per evitar que la situació evolucionés en la forma que ho va fer i amb el resultat que es va produir, i aquesta actuació, en el seu conjunt, és importants sofrent per a considerar que va existir un error greu i notori de diagnòstic.


Com puc veure amb quina informació ha treballat el meu ordinador | SETI@home Catalunya\nCom puc veure amb quina informació ha treballat el meu ordinador\nTramès per Lenik a Dm, 09/09/2008 - 10:15.\nEm preguntaba si em podrieu dir com puc veure amb quina informació sobre el projecte SETI@home ha estat treballant el meu ordinador ja que estic fent un treball de recerca i necesitaria com més informació sobre el projecte millor.\nPensaba que aquesta informació la rebria quan acabesin les catorze hores que marcaba el programa pero no he rebut res.\nSi us plau digueume com ho puc veure.\n‹ Més informació sobre SETI si us plau On puc veure amb quina informació ha treballat el meu ordinador ›\nCom puc veure amb quina\nTramès per saphojuice a Dj, 11/09/2008 - 11:51.\nhi ha programes que permeten veure quins han estat els resultats obtinguts de l'anàlisi de les unitats de treball de SETI@home. Pots trobar aquests programes a la secció d'Add-ons de la pàgina de BOINC. Els programes que probablement et seran més útils són SETI@home-MapView (que necessita que també hi hagi instal·lat l'add-on BoincLogX) i alguna de les versions de SETI@BOINCWatch.\nAquests programes mostraran la data en la que es va fer la mesura, la part del cel observada i una mica d'informació sobre quin tipus de registre es va fer (tot això es pot deduir sense l'ajuda del programa a partir del títol de les unitats de treball), per una altra banda, també mostraran una interpretació dels resultats de l'anàlisi, en forma de recompte de pics, triplets i gaussianes, informació sobre el millor senyal de cada categoria, etc.\nSi has descarregat recentment el client BOINC i per tant n'has instal·lat una versió 6.x.x, es possible que aquests programes de tercers no estiguin preparats per treballar amb el nou client (prova-ho). Si no funcionessin, i decideixes que necessites la informació que aquests add-ons proporcionen, desinstal·la la versió 6.x.x i instal·la una versió 5.x.x del client (és probable que un client 5.x.x no reconegui la feina fet anteriorment pel client 6.x.x, perquè aquests s'instal·len de manera una mica diferent; els clients v6 si que reconeixen la feina feta pels clinets v5).\nBé, ja ens diràs si això és el que buscaves.


Apologia de la curiositat: Els altres Murs de Berlín que encara no han caigut\nsedentaritzar-se, l’homo sapiens ha invertit enormes energies a delimitar el seu espai enfront del territori del costat. Les fronteres dels segles més recents han costat molts milions de morts. Avui, almenys a Europa, les fronteres tendeixen a ser d’una altra mena, però tan altes com les d’abans.\nQualsevol país és un país de frontera. Catalunya posseeix a la Jonquera i el Pertús la frontera terrestre més transitada del continent i la degana a ser marcada tot al llarg del Pirineu amb 600 pedres numerades, mugues o fites termeneres que avui ens semblen ridícules, però que continuen mantingudes i repintades cada any per les autoritats. L’any 2004 la Unió Europea va crear l’Agència Europea de Fronteres (Frontex), perfectament inoperant davant el dramàtic allau de pasteres nord-africanes a les costes d’aquest cantó del Mediterrani. Els murs de separació han canviat d’estil, però continuen creixent i ferint.\nSense anar més lluny, Catalunya té dividit el seu territori entre dos Estats, a cavall de la frontera política dels Pirineus, convertida ara en un mur mental, cultural, sociològic que no necessita controls de policia ni barreres físiques oficials. Aquest mur existeix més que mai. La frontera hi és, digui el que digui la lletra dels tractats de la Unió Europea. Ha canviat molt en comparació amb l'època en què constituïa un autèntic cordó sanitari, una barrera reforçada entre dos règims legals diferents, però ser-hi, hi és. S'assenta sobre més de tres segles d'insistència en la separació forçada dels catalans del nord i del sud del Pirineu, amb un resultat impossible d'ignorar als qui ens agrada tocar de peus a terra.\nVaig treballar com a corresponsal d'aquesta banda de la frontera del diari perpinyanès L'Indépendant i vaig aprendre a creuar-la amb freqüència, il.lusió i versatilitat. Però sempre vaig ser conscient d'estar-la creuant, i no m'ho feien avinent només els duaners. Encara ara la traspasso amb regularitat i continuo tenint la mateixa sensació, m'aturin o no als burots.\nJa no cal ensenyar el passaport, canviar moneda ni comprar la carta verda, però comprovo de manera claríssima que els catalans d'un cantó i de l'altre d’aquest mur invisible vam ser objecte a partir del 1659 d'un contraban d'Estat. Això va significar diferències importants dels dos nous marcs legals, culturals i escolars, i per tant també de les mentalitats respectives, gradualment modelades per l'entorn quotidià.\nL’invisible mur pirinenc no s'ha imposat del tot, de vegades ha afavorit un contraban ideològic de veritats elementals que el superen, perquè aquestes veritats es troben més arrelades que el mur. Entre les escletxes de les realitats consolidades per les fronteres de tota mena s'hi entaforen diverses menes de contraban, petit o gran, material o mental, respectable o tèrbol, tradicional o modern. Catalunya és un país de pas i de l'altre cantó de la divisòria sobreposada també es diuen catalans, com passava a Alemanya ara fa 25 anys.


A Equivalenza han creat una nova manera de consumir perfum. Gràcies al seu assessorament i a l'organització dels seus perfums en families olfactives, ofereixen el perfum perfecte per cada persona i moment.\nLa combinació d'una àmplia gamma de productes i aromes d'alta qualitat, amb preus intel·ligents ha conquerit els consumidors més exigents, sorprendent per la seva extraordinària fixació i llarga duració.\nFundada a 2011, està creixent a un ritme imparable, expandint-se en nous territoris i obrint noves tendes. El seu secret d'èxit són els milers de clients satisfets que cada dia assessoren en les més de 800 tendes seves repartides per tot el món. 7 de cada 10 clients que proben els seus productes, repeteixen.


Torna la Primavera a Gandia - Diari Millars, informació local en valencià.\nDurant estos dies s’està enllestint la mostra floral al pati d’Armes del Palau Ducal dels Borja, que es podrà visitar el 21 i 22 d’agost. Es tracta d’una acció conjunta de la Diputació de València, l’Ajuntament de Gandia, l’Associació Nacional de Floristes i els Gremis de Floristes de la Comunitat Valenciana.\nL’Alcaldessa de Gandia, Diana Morant, acompanyada del President de la Mancomunitat de Municipis de la Safor, Voro Femenia, el regidor de Cultura d’Oliva, Julio Llorca, i la representant de l’Associació Nacional de Floristes, Isabela de Zúñiga, ha inaugurat este matí la mostra floral “Torna la primavera”, que fins al 22 d’agost es pot visitar al Palau Ducal dels Borja. L’acte ha comptat també amb la presencia del vicealcalde, Josep Alandete, els portaveus del grups municipals a l’Ajuntament de Gandia, així com representants de les Falles i la Setmana Sana de Gandia.\nEs tracta d’una iniciativa conjunta de la Diputació de València, l’Ajuntament de Gandia, l’Associació Nacional de Floristes i els Gremis de Floristes de la Comunitat Valenciana, que omplirà de flors estos dies el pati d’Armes del Palau Ducal.\nHi participen 10 floristes de Gandia i d’altres municipis, com ara Oliva.\nDurant els dies 18, 19 i 20 d’agost, les floristes estan decorant el pati d’Armes del Palau i a partir de demà divendres i fins dissabte s’obrirà al públic en general.\n“Volem donar suport a un col·lectiu fonamental per a la nostra societat i sustent dels nostres costums i tradicions: els i les floristes. Sense ells, els casaments no serien el mateix; tampoc les Falles, ni la Setmana Santa…, i hauríem de buscar altres fórmules per a dir als nostres estimats que els volem…o que ho sentim… Som molt conscients que este sector de la nostra ciutat i comarca, també està patint el malson de la COVID-19, un virus que ens està canviant la vida a totes i cadascuna de les persones. Un virus que també ens va furtar la primavera del 2020. El confinament, la restricció d’horaris o l’anul·lació d’actes per evitar contagis estan afectant l’economia de les vostres famílies. Així, per pal·liar els efectes de la pandèmia i contribuir al fet que la normalitat vertadera siga cada vegada més possible, les Administracions Públiques estem obligades a actuar amb eficàcia i solvència, a escoltar a tots, a donar la mà a tots i a no deixar a ningú arrere en esta travessia que ja està fent-se massa llarga. I això és el que estem fent: deixar-nos la pell cada dia contribuint a la dinamització de la ciutat”, ha explicat l’Alcaldessa.\nLa Diputació de València, hui enceta també altres exposicions florals a altres municipis, com Benissanó, Paterna o L’Eliana. L’entitat provincial ha impulsat esta iniciativa juntament amb l’Associació Nacional de Floristes i els Gremis de Floristes de la Comunitat Valenciana.\n“‘Torna la primavera’, sens dubte, serà un atractiu per a la ciutadania i per als turistes, els quals tindran l’oportunitat única de veure el bressol del nostre patró, Francesc de Borja, engalanat de color i de vida. I esta és una molt bona excusa també perquè els visitants que estan en la platja puguen conéixer el Centre Històric, dins del nostre objectiu de trencar la barrera entre la platja i la ciutat… Flora, la deessa, era símbol de la renovació del cercle de la vida i solia representar-se com a l’etern renàixer de la vegetació. Doncs m’agradaria que esta mostra ens servira per a imaginar que més prompte que tard tot tornarà a ser com abans o millor encara”, ha conclòs Morant.\nPost més nousVila-real escomet la neteja de barrancs per a previndre avingudes i requereix a la CHJ que actue en els llits\nPost més vellsCastelló consolida la seua aposta per l’accessibilitat amb les 17 parades de bus urbà amb plataformes


Les II Jornades de Mobilitat Intel·ligent mostren les últimes novetats aplicades al transport. Actualitat Universitària\nLes II Jornades de Mobilitat Intel·..mes novetats aplicades al transport\nLes II Jornades de Mobilitat Intel·ligent mostren les últimes novetats aplicades al transport\nLa sala d’actes de l’Escola Politècnica Superior de la Universitat d’Alacant acull la segona edició de les jornades que organitza la Càtedra Vectalia de Mobilitat al llarg de tot el matí d’aquest dimarts\nAlacant. Dilluns, 29 de maig de 2017\nLa jornada serà inaugurada pel rector de la Universitat d’Alacant, Manuel Palomar; l’alcalde d’Alacant, Gabriel Echávarri; i la consellera d’Habitatge, Obres Públiques i Vertebració del Territori, María José Salvador.\nLa jornada organitzada per la Càtedra Vectalia Mobilitat, l’Ajuntament d’Alacant i l’empresa Pavapark té com a objectiu presentar els avanços de les noves tecnologies com uns grans aliats del sector de la mobilitat, per a aconseguir que els ciutadans puguen usar mitjans de transport cada vegada més nets i sostenibles, i que la planificació servisca per a aconseguir una efectivitat més gran pel que fa a la mobilitat en les ciutats.\nEstà previst tractar tres temes vinculats a les últimes tendències en noves tecnologies, com són els vehicles elèctrics, els nous sistemes de pagament, els cotxes elèctrics no tripulats, un tema que en els últims mesos ha saltat als mitjans de comunicació i la sostenibilitat. Les capacitats, els comportaments i les actituds dels ciutadans i els reptes a què s’enfronten les administracions seran tractats en el segon bloc, en la taula redona “Experiències de la mobilitat en un clic en els nostres municipis”, que reunirà els màxims representants de la mobilitat d’Alacant, Fernando Marcos; València, Giuseppe Grezzi; Elx, Esther Díez; i Castelló, Rafael Simó.\nL’objectiu és implicar els ciutadans a través d’aquestes jornades i per a això s’exposaran els últims avanços en el sector de la mobilitat: els cotxes no tripulats i els sistemes de pagament mitjançant mòbil, d’aplicació tant al transport públic com als estacionaments regulats per a un vehicle privat seran dos dels temes capdavanters.\nA més, es parlarà de solucions concretes com és el cas dels beatcons, en el sistema de pagament a través del mòbil que utilitzarà balises connectades a l’autobús per a validar l’operació en pujar a bord. També s’exposarà el cas de Moviltik, una aplicació que servirà per a abonar l’estacionament regulat o zona blava mitjançant l’Smartphone, sense necessitat de desplaçar-se al lloc en què es troba el vehicle.\nAvanços i experiències que seran tractats al llarg de les tres taules redones que s’han organitzat durant la jornada, la primera sobre noves tecnologies, una segona sobre noves tendències i finalment la tercera i última que tractarà d’experiències de mobilitat.\nDins del programa es preveu un espai per a parlar de l’accessibilitat en les ciutats i de les diferents solucions que poden aplicar-se perquè les persones amb mobilitat reduïda (PMR) puguen desplaçar-s’hi més fàcilment.


Fes-te soci - Falcons de Vilafranca\nEls Falcons de Vilafranca estem canviant. No només perquè ara ja disposem d’un local on poder trobar-nos i on poder assajar, sinó també perquè hem obert la possibilitat a tots aquells que voleu ser socis dels Falcons, creant aquesta figura que denominem “Soci co·laborador”.\nAquesta figura pretén donar peu a totes aquelles persones que volen formar part dels Falcons i col·laborar-hi.\nQUI POT FER-SE SOCI COL·LABORADOR?\nTotes aquelles persones que estiguin interessades: exfalconers, amics, simpatitzants, familiars, etc. En general, totes aquelles persones que tinguin interès per la colla.\nQUÈ HAIG DE FER PER FER-ME SOCI COL·LABORADOR?\nDoncs es ven fàcil, només has de presentar a Secretaria de la Colla Falcons de Vilafranca, una de les butlletes de Sol·licitud d’Admissió de Soci Col·laborador dels Falcons de Vilafranca, que trobaràs repartides en varis establiments de Vilafranca o al Local de Falcons.\nOmplint el formulari que trobaràs a continuació (un cop rebem les teves dades ens posarem en contacte amb tu per formalitzar la petició amb la teva signatura)\nEns ho pots sol·licitar via e-mail a falcons@falconsdevilafranca.cat.\nON S’HA DE PRESENTAR AQUEST DOCUMENT?\nAquest document correctament complimentat s’ha de presentar a Secretaria de l’Associació, bé entregant-lo personalment, bé deixant-ho a la bústia postal del local (C/ Dr. Pasteur, nº 7-9), bé portant-lo a algun assaig, o bé deixant-lo amb qualsevol dels nostres establiments col·laboradors (Barberia Santó, Joieria Xavier Lecegui).\nPUC SER SOCI COL·LABORADOR SI SÓC MENOR D’EDAT?\nDoncs sí, únicament caldrà que el document de “Sol·licitud d’Admissió de Soci Col·laborador dels Falcons de Vilafranca” estigui signat també pels teus tutors legals.\nQUÈ M’APORTA SER SOCI COL·LABORADOR?\nDoncs poder participar en el projecte dels Falcons. Gaudir de descomptes i avantatges en l’ús de serveis de l’entitat. En gaudir de descomptes que la pròpia entitat treballi al efecte, i que podeu consultar clickant a\nQUÈ IMPLICA SER SOCI COL·LABORADOR?\nDoncs implica pagar una quota de 30 € anuals, que poden anar modificant-se en funció dels serveis que oferim. Aquesta quota es cobrarà una vegada a l’any, durant la primera setmana de la temporada falconera. La quota de l’any en vigor es cobrarà en el moment de formular la sol·licitud. Si aquesta quota s’hagués de modificar, abans d’aplicar-la, s’informarà als socis dels motius i els canvis que es produiran, per que prenguin la decisió que considerin més adient.\nCol·labora amb la Colla Falcons de Vilafranca per tal de donar suport amb totes les activitats que organitza per a la vila així com amb el projecte de remodelació del local per tal de poder-lo convertir en un espai que puguin gaudir tots els Socis d’una manera activa.


402 CTordera InmoSantos 4 Rooms House Roses - Chalets in Rosas / Roses\nChalet en Rosas / Roses posseeix 4 dormitori(s) i capacitat per a 11 persones.\nAllotjament de 150 m².\nDisposa de jardí, barbacoa, accés internet (wifi), calefacció bomba de calor, aire acondicionat en tot l´allotjament, piscina privada, parking a l´aire lliure en mateix edifici, 1 Televisor, satèl.lit (Idiomes: Castellà, Alemany, Francès).\nLa cuina independent, de vitroceràmica, està equipada amb nevera, microones, congelador, rentadora, rentaplats, vaixella/coberteria, cafetera, torradora i bullidor.\nNombre de registre turístic: HUTG-015519\n150 m² Vivenda\n500 m² Parcel.la\nImport: € 500,00 /reserva Forma de pagament: es demana un nº de targeta com a garantia, cobrament en efectiu A pagar en destí.\n29/10/2021 € 1.407\n30/12/2021 € 1.237\n08/04/2022 € 1.237\n17/04/2022 € 1.946\n29/04/2022 € 1.237\n6 1 valoració\ndes de € 1.237 /setmana


Nefertiti és de tots\nDESPRÉS DE COLAR-SE AL NEUES MUSEUM\nDos artistes escanegen el bust de la reina egípcia i el comparteixen gratis per ser imprès en 3D\n24 de de febrer del 2016. Actualitzada 25 de de febrer del 2016 a les 22:32\nSi alguna vegada has volgut tenir el bust de Nefertitia la prestatgeria, ara és tan senzill com descarregar-se un arxiu i tenir a mà una impressora 3D. Fa un any els artistes alemanys Nora Al-badri i Jan Nikolai Nelles es van colar al museu Neues de Berlín i, clandestinament, van escanejar l'efígie de la famosa reina d'Egipte. Ara han anunciat que 'L'altra Nefertiti', que és com es diu la seva 'obra', està a punt en forma d'arxiu .torrent o zip perquè qui vulgui s'imprimeixi la talla. Les dades 3D de la faraona estan disponibles per a tots a Creative Commons Licence (en un dia un miler de persones ja s'han baixat els arxius).\nPODRÀ TORNAR ALLÀ ON VA SER TROBADA\nEs tracta, segons ells mateixos indiquen a la seva pàgina, de l'escàner més precís que mai s'ha fet públic. D'aquesta manera, Nefertiti "podrà tornar al lloc on va ser trobada" fa més d'un segle, Egipte.\nSegons exposen al seu manifest, el propòsit principal d'Al-badri i Nelles és "fer que els objectes culturals siguin totalment accessibles per a tothom". "Volem promoure que es revaluïn les condicions de l'art i superar el concepte colonial de possessió que té Alemanya", asseguren.\nFins al dia d'avui, el Neues Museum mai ha facilitat dades d'aquesta mena de la que es considera una de les obres mestres de l'art egipci.\nEls arqueòlegs encara no han trobat la tomba de Nefertiti, però el seu bust va ser descobert el 1912 en un taller d'Egipte. No obstant, la peça està fortament custodiada al Neues Museum de Berlín des d'aleshores.\nAMAGATS SOTA LA BUFANDA\nNora Al-badri i Jan Nikolai Nelles van accedir al museu alemany amb escàners amagats -semblants a una Xbox- a les seves bufandes (com mostra el vídeo que ells mateixos han difós). Ara, qualsevol pot descarregar els seus arxius STL.\nL'enigma de Nefertiti\nEl faraó Akenaton, marit de Nefertiti, i el seu pare van poder regnar 10 anys junts\n"Per primera vegada des que l'escultura va ser trobada i robada fa més de 100 anys, l'icònic bust es mostrarà al Caire", asseguren satisfets els artistes a la seva web.\nLa troballa del bust\nImpressió 3D Museus Art


Estatuts | Cercle Micològic de Menorca Dr. Saurina\nInici » Estatuts\nDenominació, finalitats i domicili\nAmb la denominació Cercle Micològic de Menorca Dr. Saurina es constitueix una associació que, a l’empara de l’article 22 de la Constitució, ha de regular les seves activitats d’acord amb la Llei 1/2002, del 22 de març, i amb els seus Estatuts. L’associació té una durada indefinida.\na) Recollir, canalitzar i fomentar l’interès existent envers els bolets, i els fongs en general, des dels punts de vista científic, etnològic, popular, culinari i de qualsevol altre tipus, amb una orientació preferentment cultural i educativa.\nb) Millorar el coneixement dels fongs de l’Illa Menorca (biodiversitat, taxonomia, fotografia, col·leccions, bases de dades, etc.) i difondre la informació obtinguda.\nc) Dedicar especial atenció a la toxicologia micològica, a fi d’aconseguir que un millor coneixement per part dels recol·lectors eviti o redueixi la incidència de les intoxicacions per ingestió de bolets tòxics.\nd) Establir relacions de col·laboració o d’adhesió amb entitats semblants, de caire científic, de divulgació o de gestió, tant públiques com privades, quan això faci més fàcil la obtenció dels objectius proposats.\ne) Mantenir contacte amb associacions o entitats micològiques de l’àmbit de les Illes Balears, espanyoles o de la resta del món, per tal d’intercanviar-hi informacions, publicacions, material d’herbari, tècniques d’estudi, estratègies de gestió sostenible, etc.\na) Conferències, cursets, exposicions, sortides de camp d’iniciació i de prospecció, congressos, simposis, assemblees, reunions i qualsevol altra activitat relativa als bolets o als fongs en general.\nb) Elaboració, edició i difusió de publicacions en qualsevol suport, dedicades al món dels bolets i a la ciència de la Micologia.\nc) Assessorament sobre qüestions micològiques a tots aquells que ho sol·licitin a l’associació.\nd) Qualsevol altre activitat que pugui aportar benefici cultural als seus associats en l’àmbit de la micologia.\ne) Tots els altres mitjans que contribueixin als fins de l’associació.\nEn queda exclòs qualsevol ànim de lucre. Els beneficis econòmics derivats de les activitats es destinarà a les finalitats de l’associació.\nEl domicili de l’associació, el qual es pot modificar mitjançant un acord de la junta directiva, s’estableix a Ciutadella de Menorca i radica al carrer Foners de Balears, núm. 13, 2on-1ª i CP 07760.\nL’àmbit d’actuació de l’associació se circumscriu a la Illa de Menorca.\nEl membres de l’associació, els seus drets i les seves obligacions\nPoden formar part de l’associació totes les persones amb capacitat d’obrar. Han de presentar una sol·licitud per escrit a la junta directiva, la qual ha de prendre una decisió en la primera reunió que tengui lloc i l’ha de comunicar en la propera sessió de l’assemblea general.\nEn poden formar part els menors no emancipats de més de catorze anys amb el consentiment, documentalment acreditat, de les persones que supleixin la seva capacitat. Les persones associades menors d’edat, si n’hi ha, no tenen vot en les sessions de l’assemblea general i no poden elegir els membres de la junta directiva ni ser-ne elegits membres.\nEls drets dels membres de l’associació són:\nAssistir amb veu i vot a les sessions de l’assemblea general.\nElegir o ser elegit per als llocs de representació o per exercir càrrecs directius.\nExercir la representació que en cada cas se’ls confereixi.\nIntervenir en el govern i les gestions, els serveis i les activitats de l’associació, d’acord amb les normes legals i estatutàries.\nExposar davant l’assemblea general i la junta directiva tot el que considerin que pugui contribuir a fer més plena la vida de l’associació i més eficaç la realització dels objectius socials bàsics.\nSol·licitar i obtenir explicacions sobre l’administració i la gestió de la junta directiva o dels mandataris de l’associació.\nSer informats sobre l’estat dels comptes i rebre informació sobre les activitats de l’associació.\nFer ús dels serveis comuns que l’associació estableixi o tengui a la seva disposició.\nSer oïts amb caràcter previ a l’adopció de mesures disciplinàries contra ells i ser informats dels fets que donin lloc a aquestes mesures.\nImpugnar els acords dels òrgans de l’associació que estimi contraris a la llei o als Estatuts.\nEls deures dels membres de l’associació són:\nAjustar la seva actuació a les normes estatutàries.\nComplir els acords de l’assemblea general i les normes que assenyali la junta directiva per dur-los a terme.\nSatisfer puntualment les quotes, despeses extraordinàries i altres aportacions que d’acord amb els Estatuts puguin correspondre a cada soci.\nMantenir la col·laboració que calgui per al bon funcionament de l’associació.\nLes causes de baixa a l’associació són:\nPer decisió de la persona interessada, la qual ho ha de comunicar per escrit a la junta directiva.\nL’assemblea general és l’òrgan suprem de l’associació; els seus membres en formen part per dret propi i irrenunciable.\nEls membres de l’associació, reunits en sessió de l’assemblea general legalment constituïda, han de decidir per majoria els assumptes que siguin competència de l’assemblea.\nb) Adoptar els acords relatius a la representació legal, la gestió i la defensa dels interessos dels seus membres.\nd) Aprovar els pressuposts anuals de despeses i ingressos, i la memòria anual de les activitats.\ne) Elegir els membres de la junta directiva, destituir-los i substituir-los.\nf) Establir les línies generals d’actuació que permetin complir les finalitats de l’associació.\ng) Fixar les quotes que els membres de l’associació han de satisfer.\nh) Dissoldre i liquidar l’associació.\nL’assemblea general s’ha de reunir en sessió ordinària com a mínim una vegada l’any.\nL’assemblea general s’ha de reunir amb caràcter extraordinari sempre que calgui, per requeriment de la junta directiva o bé quan ho sol·liciti un nombre de membres de l’associació que representi, pel cap baix, un 10 % de la totalitat; en aquest últim cas, ho ha de fer dins un període no superior a quinze dies.\nLa convocatòria de les sessions de l’assemblea general, tant de les ordinàries com de les extraordinàries, s’ha de fer per qualsevol mitjà que en permeti tenir constància. Els anuncis de la convocatòria s’han de col·locar en els llocs que es determinin, amb una antelació mínima de quinze dies. La convocatòria s’ha d’adreçar també individualment a tots els membres. La convocatòria ha d’especificar el dia, l’hora i el lloc de reunió, i també l’ordre del dia. S’han d’incloure preceptivament en l’ordre del dia de la sessió de l’assemblea general les qüestions que susciti cada grup de treball, sempre que prèviament s’hagin comunicat a la junta directiva.\nEl president o presidenta de l’associació presideix les sessions de l’assemblea general. Si no hi és, el substitueixen, successivament, el vicepresident o vicepresidenta o el o la vocal de més edat de la junta directiva. Ha d’actuar com a secretari o secretària la persona que ocupi aquest càrrec en la junta directiva o la persona que la substitueixi.\nEl secretari o secretària ha d’aixecar acta de cada sessió de l’assemblea general, en la qual s’ha de llegir l’acta de la sessió anterior a fi d’aprovar-la o de presentar-hi esmenes. De tota manera, cinc dies abans l’acta i qualsevol altra documentació han d’estar a disposició dels associats al local social.\nLa sessió de l’assemblea general queda vàlidament constituïda en primera convocatòria amb l’assistència d’un mínim d’ 1/3 dels associats amb dret de vot presents o representats.\nQueda vàlidament constituïda en segona convocatòria sigui quin sigui el nombre d’associats presents o representats. La segona convocatòria s’ha de fer mitja hora després de la primera i al mateix lloc, i s’ha d’haver anunciat juntament amb la primera.\nEn les sessions de l’assemblea general, correspon un vot a cada membre de l’associació.\nEls acords s’han de prendre per majoria simple de vots dels presents o representats, quan els vots afirmatius superin els negatius, sense que siguin computables els vots en blanc ni les abstencions.\nPer adoptar acords sobre la separació dels membres, la modificació dels Estatuts, la dissolució de l’associació, la constitució d’una federació amb associacions similars o la integració en una d’existent, disposició o alienació de béns i remuneració dels membres de l’òrgan de representació, i l’elecció de la junta directiva, si es presenten diverses candidatures cal una majoria qualificada dels presents o representats, que resultarà quan els vots afirmatius superin la meitat d’aquets, tant en la primera convocatòria com en la segona.\nLa junta directiva regeix, administra i representa l’associació i està formada per:\nc) el secretari o secretària\nd) el tresorer o tresorera\ne) un mínim de 1 i un màxim de 8 vocals\nL’elecció dels membres de la junta directiva s’ha de fer per votació de l’assemblea general.\nL’exercici del càrrec és gratuït.\nEls membres de la junta directiva exerceixen el càrrec durant un període de quatre anys.\na) Dimissió voluntària presentada mitjançant un escrit a la junta directiva.\na) Representar, dirigir i administrar l’associació de la manera més àmplia que reconegui la llei; i també, complir les decisions que prengui l’assembla general, d’acord amb les normes, instruccions i directrius que estableixi.\nc) Proposar a l’assemblea general l’establiment de les quotes que els membres de l’associació han de satisfer.\nd) Presentar el balanç i l’estat de comptes de cada exercici a l’assemblea general perquè els aprovi, i confeccionar els pressuposts de l’exercici següent.\ne) Elaborar la memòria anual d’activitats i sotmetre-la a l’aprovació de l’assemblea general.\nf) Contractar els empleats que l’associació pugui tenir.\ng) Resoldre sobre l’admissió de nous socis.\nh) Qualsevol altra facultat que no estigui atribuïda d’una manera específica a un altre òrgan de govern de l’associació o que li hagi estat delegada expressament.\nLa junta directiva —els membres de la qual ha de convocar prèviament el president o presidenta— s’ha de reunir en sessió ordinària amb la periodicitat que decideixin els seus membres, que en cap cas no pot ser inferior a una vegada cada quadrimestre.\nS’ha de reunir en sessió extraordinària quan ho estableixi amb aquest caràcter el president o presidenta, o bé si ho sol·licita un 25% dels membres que la formen.\nNomés poden formar part de la junta directiva els associats. Per ser membre de la junta directiva és requisit indispensable ser major d’edat, estar en ple ús dels drets civils i no tenir cap motiu d’incompatibilitat establert en la legislació vigent.\nLes vacants que es produeixin durant el mandat de qualsevol dels membres de la junta directiva s’han de cobrir provisionalment pels escollits entre els esmentats membres fins a l’elecció definitiva per l’assemblea general convocada a aquest efecte.\nLa sessió de la junta directiva queda vàlidament constituïda si els membres han estat convocats amb antelació i hi ha un quòrum de la meitat més un.\nEls membres de la junta directiva estan obligats a assistir a totes les sessions que s’estableixin, encara que, per causes justificades, poden excusar-se’n. L’assistència del president o presidenta i del secretari o secretària o de les persones que el substitueixin, és necessària sempre.\nLa junta directiva ha de prendre els acords per majoria simple de vots dels assistents.\nEls acords de la junta directiva s’han de fer constar en el llibre d’actes. En iniciar-se cada sessió de la junta directiva, s’ha de llegir l’acta de la sessió anterior perquè s’aprovi o es rectifiqui, si és procedent.\nEl president o presidenta i el vicepresident o vicepresidenta de l’associació\nEl president o presidenta de l’associació també ho és de la junta directiva.\nLes funcions pròpies del president o presidenta són:\nb) Presidir i dirigir els debats, tant de les sessions de l’assemblea general com de les de la junta directiva.\nd) Establir la convocatòria de les sessions de l’assemblea general i de la junta directiva.\ne) Visar les actes i els certificats confeccionats pel secretari o secretària de l’associació.\nf) Les atribucions restants pròpies del càrrec i les que li deleguin l’assemblea general i la junta directiva.\nEl vicepresident o vicepresidenta o el o la vocal de més edat de la junta, per aquest ordre, han de substituir el president o presidenta en cas d’absència o malaltia.\nEl tresorer o tresorera i el secretari o secretària\nEl tresorer o tresorera té la funció de custodiar i controlar els recursos de l’associació, com també elaborar el pressupost, el balanç i la liquidació de comptes. Ha de portar un llibre de caixa. Ha de signar els rebuts de quotes i altres documents de tresoreria. Ha de pagar les factures que aprovi la junta directiva, les quals ha de visar prèviament el president o presidenta.\nEl secretari o secretària o el o la vocal de més edat de la junta, per aquest ordre, han de substituir el tresorer o tresorera en cas d’absència o malaltia.\nEl secretari o secretària ha de custodiar la documentació de l’associació, aixecar i signar les actes de les reunions de l’assemblea general i de la junta directiva, redactar i autoritzar els certificats que calgui lliurar, i també portar el llibre de registre d’associats.\nEl tresorer o tresorera o el o la vocal de més edat de la junta, per aquest ordre, han de substituir el secretari o secretària en cas d’absència o malaltia.\nLes comissions o grups de treball\nLa creació i constitució de qualsevol comissió o grup de treball, l’han de plantejar els membres de l’associació que vulguin formar-lo, i n’han d’assabentar la junta directiva i explicar les activitats que s’han proposat dur a terme.\nEl règim electoral\nLa junta directiva ha de convocar eleccions, com a mínim, un mes abans del termini de finalització del mandat.\nL’assemblea general ha d’elegir els membres de la junta directiva mitjançant votació per sufragi lliure i secret, en sessió extraordinària de caràcter electoral convocada a aquest efecte.\nTindran dret a vot per a l’elecció i a ser elegits càrrecs de la junta directiva tots els socis majors d’edat que estiguin al corrent de les obligacions amb l’associació en la data en què tengui lloc l’assemblea.\nEls socis que vulguin presentar-se a l’elecció ho han de comunicar a la junta directiva, com a mínim, quinze dies abans de la data en què hagin de tenir lloc les eleccions. La junta directiva ha de publicar les candidatures en els cinc dies següents, moment en què començarà un termini de cinc dies per formular-hi reclamacions. Les reclamacions s’han de resoldre en els tres dies següents d’haver-se exhaurit el termini.\nEls socis que ho desitgin es poden agrupar i constituir una candidatura completa, integrada per tants de candidats com càrrecs s’hagin d’elegir. El soci o sòcia que l’encapçali ha de fer la comunicació oportuna a la junta directiva, seguint el procediment establert en l’apartat anterior.\nLa mesa electoral ha d’estar formada pel president o presidenta, pel secretari o secretària i per un altre membre de la junta directiva, sempre que no siguin candidats, o si no per les persones que estatutàriament els substitueixin.\nLa mesa electoral s’ha de constituir el mateix dia en què tengui lloc l’assemblea i s’han de comprovar les candidatures presentades dins el termini i en la forma escaient per proclamar seguidament les candidatures elegibles.\nCada soci o sòcia ha de dipositar el seu vot en l’urna electoral. S’ha de proclamar la candidatura que hagi obtingut més vots. En cas d’empat, en el mateix acte s’ha de fer una nova votació entre les candidatures empatades i s’ha de proclamar la candidatura que hagi aconseguit més vots.\nEn cas que només s’hagi presentat una candidatura, no s’ha de fer la votació i s’ha de proclamar elegida la candidatura presentada.\nEl règim econòmic\n— Les quotes que fixa l’assemblea general per als seus membres.\n— Les subvencions oficials o particulars.\n— Les donacions, les herències o els llegats.\n— Les rendes del patrimoni mateix o bé d’altres ingressos que puguin obtenir-se.\nTots els membres de l’associació tenen l’obligació de sostenir-la econòmicament, mitjançant quotes, de la manera i en la proporció que determini l’assemblea general, a proposta de la junta directiva. L’assemblea general pot establir quotes d’ingrés, quotes periòdiques mensuals —que s’han d’abonar per mesos, trimestres o semestres, segons el que disposi la junta directiva— i quotes extraordinàries.\nLes associacions es dissolen pel compliment de les finalitats que en varen determinar la creació i, si no, per la voluntat dels associats expressada en l’assemblea general convocada a aquest efecte, així com també per les causes determinades en l’article 39 del Codi civil i per sentència judicial ferma.\nUn cop acordada la dissolució, l’assemblea general ha de prendre les mesures oportunes tant pel que fa a la finalitat dels béns i drets de l’associació com a la finalitat, l’extinció i la liquidació de qualsevol operació pendent.\nEl romanent net que resulti de la liquidació s’ha de lliurar directament a l’entitat benèfica o associació sense ànim de lucre que designi l’assemblea general.\nLes funcions de liquidació i execució dels acords a què fan referència els punts anteriors d’aquest mateix article són competència de la junta directiva, si l’assemblea general no ha conferit aquesta missió a una comissió liquidadora especialment designada a aquest efecte.


Programa Del mar als cims\n"Del Mar als Cims" és un programa d’educació ambiental promogut per la Diputació de Girona que ofereix activitats d’educació en la natura i coneixement dels espais naturals de les comarques gironines, de mitja jornada o de jornada completa. L’oferta d’activitats comprèn sortides al medi natural i visites a museus o centres d’interpretació dels espais naturals, i abasta els principals àmbits biogeogràfics de la demarcació de Girona. Les activitats han estat dissenyades per professionals de l’educació ambiental i són dutes a terme directament per ells. Cadascuna de les activitats ha estat seleccionada curosament seguint criteris de qualitat dels continguts, foment de la participació activa dels alumnes i experiència de l’equip d’educadors ambientals i, per aquest motiu, compta amb el recolzament i finançament de la Diputació de Girona.\nL'objecte del programa és la divulgació i coneixement dels principals espais naturals i biogeogràfics del territori gironí entre la població escolar de les comarques de Girona, mitjançant les activitats educatives i de formació que, promogudes i subvencionades per la Diputació de Girona, s'efectuïn als diferents centres, equipaments d'educació ambiental o directament al medi natural.\nEl programa "del Mar als Cims" s'adreça, d'una banda, als professionals de l'educació ambiental i serveis didàctics dels centres de conservació, difusió i interpretació del patrimoni natural, i vol ser una eina a la seva disposició per contribuir a promocionar llur activitat, estendre l'educació per a la sostenibilitat, ajudar a consolidar equips humans i incentivar la millora contínua de les activitats didàctiques que ofereixen. D'altra banda, dirigeix una àmplia oferta didàctica als centres escolars per tal que aquests puguin completar la formació dels seus estudiants i comprendre el patrimoni natural de la mà de professionals bons coneixedors del medi natural i els reptes de la seva conservació.


Condicions | Planningsisplamo.com\nInici Condicions ELS PREUS MOSTRATS EN LA TARIFA NO INCLOUEN IMPOSTOS\n1. A la llista de preus , trobarà els preus de P.V.R. vigents, exempts de l'IVA corresponent i el 4% aplicable a empreses acollides al règim d'equivalència. Els mateixos són aplicables amb origen i venda a Espanya.\n2. La forma de pagament per a les primeres comandes serà al comptat. Per mitjà de transferència bancària o tramesa contra reembors. Per a posteriors operacions poden sol·licitar línia de crèdit al departament comercial.\n3. El termini de lliurament de les comandes es realitzarà dins dels cinc dies següents a la recepció del mateix (llevat d'excepcions).\n4. PORTS PAGATS: Comandes superiors a 300 euros nets en península i 600 euros a les Canàries.\n5. Tot el material remès a ports pagats viatjarà pel nostre transport.\n6. PORTS DEGUTS: Comandes inferiors a 300 euros nets. Planning Sisplamo posa en la seva disposició una tarifa de transport reduïda per a aquelles trameses que encara no arribant a ports, puguin viatjar a ports pagats carregant el cost del servei en factura. Les trameses a ports deguts viatgen sempre per compte i risc del comprador. Les comandes amb imports inferiors a 30 Euros es remetran per courrier amb el recàrrec d'expedició segons tarifa vigent.\n7. En cas que algun material sigui susceptible de devolució, preguem contactin amb el nostre departament d'atenció al client abans dels 30 dies següents a la data de recepció, indicant núm. d'albarà, material afectat i motiu de la possible devolució. No s'acceptaran devolucions que no hagin estat comunicades prèviament al nostre departament d'incidències, així com aquelles que arribin per un transport no autoritzat. En les devolucions de mercaderia, s'abonarà el 80% del valor de compra.\n8. En aquelles comandes en què intervingui fabricació especial, no s'admetran devolucions sota cap concepte, pel que els preguem verifiquin al màxim les característiques dels mateixos.\n9. Qualsevol incidència que es produeixi en el transport s'haurà de comunicar en el moment de la recepció al transportista, per mitjà del taló de transport, sempre que els danys siguin visibles. En cas contrari, disposen de 24 hores per verificar l'estat de la mercaderia i notificar les possibles anomalies. Superat l'esmentat termini, no s'acceptaran reclamacions per aquest concepte.\n© Planning Sisplamo S.L. 1967-2013 - Avís legal- Privacitat - ESPAÑOL - ENGLISH - FRANÇAIS - powered zoonas


L’entitat donarà continuïtat a les beques i premis instaurats als últims anys i preveu llançar un nou programa d’educació financera\nLa incorporació d’un nou grau, la continuïtat a les beques i premis instaurats als últims anys, i el llançament d’un nou programa d’educació financera són els principals objectius establerts per la Fundació Campus Ontinyent per al present any.\nDes de la Fundació expliquen que 2015 va ser un any “molt important per a Ontinyent com a Ciutat Universitària”, una vegada posat en marxa el nou Aulari que consolida el Campus ontinyentí, amb més d’un miler d’alumnes. Una oferta acadèmica composada per ADE, Magisteri i Ciències de l’Activitat Física i l’Esport, a més d’Unisocietat i Unisocietat Plus, estudis més oberts i a l’abast dels més majors.\nPer al 2016, la Fundació s’ha proposat ampliar l’oferta amb la incorporació d’un nou grau, que actualment està en estudi. Com destaca el President de la Fundació i Alcalde d’Ontinyent, Jorge Rodríguez “Un campus universitari consolidat beneficia els estudiants, però també la societat per la transferència de coneixements i la col·laboració universitat-empresa”.\nI és que “estudiar a Ontinyent té avantatges”. A més de les aportacions que permeten el manteniment dels graus i la realització dels tradicionals actes d’obertura, culturals i conferències, este any, la Fundació té previst, entre altres, convocar 8 beques de formació i inserció laboral entre estudiants del Campus; lliurar el premi d’investigació econòmica “J.J.Renau, de periodicitat biennal; convocar el premi de magisteri “Balarma”, també de periodicitat bienal; i llançar el nou programa d’Educació Financera dirigit a tots el públics a través de mitjans digitals i altres actuacions més directes.\nUnes actuacions que comportaran la inversió de 220.000 euros, aportats per Ajuntament d’Ontinyent i Caixa Ontinyent. Segons Jorge Rodríguez, “Ontinyent vol més Universitat i tot açò ens permet afirmar la seua consolidació com a ciutat universitària i la seua disposició a afrontar nous reptes”. De fet, al sí de la Fundació, i incorporant esta vegada les universitats de València i Alacant, també s’ha gestat altre projecte que veurà llum en 2016, baix la denominació “Càtedra Universitària Ajuntament d’Ontinyent–Caixa Ontinyent–ESET, per a la innovació i configuració de territoris intel·ligents”.\nPer la seua banda, el Secretari de la Fundació i President de Caixa Ontinyent, Antonio Carbonell, ha reafirmat la vinculació de Caixa Ontinyent a la seua gent i al seu territori. Segons Carbonell, “esta Fundació és una mostra de les sinergies positives que es generen quan entitats diverses decideixen col·laborar per impulsar projectes que realment tenen en compte les necessitats i la demanda de la societat, i obri la porta a noves possibilitats de futur”.


Almussafes inicia les obres per a cobrir i tancar el frontó del Poliesportiu Municipal - Vista impresión\nPOBLACIONES » Almussafes » Almussafes inicia les obres per a cobrir i tancar el frontó del Poliesportiu Municipal\nSábado, 27 de julio de 2019 | e6d.es\n• El projecte, que s'executarà en un termini de quatre mesos, suposa una inversió de 197.353 euros\nEn al voltant de quatre mesos, les associacions d'Almussafes disposaran d'un frontó renovat en el qual es podran practicar diverses disciplines esportives fins i tot en situacions meteorològiques adverses. Dimarts 23 de juliol, van començar les obres per a cobrir i tancar aquest espai del Poliesportiu Municipal amb una estructura d'acer composta per suports de perfils metàl•lics i cintres formades per tubs buits quadrats que serviran de suport a la coberta i als tancaments, que consistiran en la col•locació de panells de façana. Des de l'Ajuntament remarquen la seua intenció de continuar millorant les infraestructures esportives de la població.\nTal com va anunciar l'executiu municipal fa uns mesos, l'Ajuntament d'Almussafes inicia les obres per a reformar el frontó descobert situat en el Poliesportiu Municipal. Dimarts 23 de juliol, l'empresa adjudicatària de la remodelació, Construccions UORCONF, S.L., va procedir al clos de l'entorn per a començar de manera imminent la instal•lació d'una coberta i un tancament que permetran a les associacions esportives de la localitat desenvolupar en millors condicions les seues respectives activitats.\n“La idea és disposar d'un espai multiusos cobert que servirà, principalment, per als entrenaments del Club de Tir amb Arc durant la temporada d'hivern, així com per als clubs de gimnàstica rítmica, bàsquet i ‘pilota a mà’. En les últimes temporades la pista del Pavelló Poliesportiu s'ha sobresaturat, donada la gran quantitat d'entitats esportives que utilitzen les instal•lacions i aquest frontó descobert estava infrautilitzat i presentava les característiques adequades per al seu ús si realitzàvem la reforma que ara iniciem”, explica el regidor d'Esports, Pau Bosch.\nEl projecte, redactat i dirigit per l'arquitecte José Calleja Ferrá i amb un termini d'execució de quatre mesos, ha sigut adjudicat a la citada empresa per 197.353,00 euros. De les tasques relacionades amb la seguretat de la intervenció i de la salut de les persones treballadores en la mateixa s'encarregarà l'arquitecte tècnic Miguel Ángel Marí Chiral.\nEn aquest espai, que compta amb una superfície útil de 420,23 m², està prevista la col•locació d'una estructura d'acer composta per suports de perfils metàl•lics i cintres formades per tubs buits quadrats que serviran de suport a la coberta i als tancaments, que consistiran en la col•locació de panells de façana. Tots dos elements estaran elaborats amb panell de xapa amb aïllant intermedi. El projecte inclou la reparació i reforç de les pilastres del mur nord del frontó, que es troben en mal estat a causa de l'antiguitat del recinte, per al que es construiran nous pilars de formigó armat adossats als existents.\nFinalment, també s'executarà una ampliació de la rampa d'accés de vehicles, de manera que servisca tant durant el desenvolupament de les obres com per al manteniment posterior de la instal•lació, i s'instal•larà un nou sistema d'il•luminació en l'espai. “Tal com vam prometre, la reforma de les infraestructures esportives municipals continua sent en la present legislatura una de les nostres prioritats. Facilitar la pràctica d'esport constitueix una manera d'apostar per la vida sana i de potenciar l'esforç i la perseverança”, destaca el regidor d'Esports, Pau Bosch.


Eduard Losilla, al capdavant de Can Misèries\nINICI > ACTUALITAT > Eduard Losilla, al capdavant de Can Misèries\nLa incorporació del xef català iniciarà una nova etapa que conservarà el llegat culinari del restaurant\nPlats Can Misèries\nEl jove xef català Eduard Losilla es posa al capdavant del restaurant gairebé centenari del carrer Comte Borrell, Can Misèries. Fundat l’any 1921, es tracta d’un dels establiments amb més història i tradició gastronòmica de Barcelona. El xef de 25 anys Eduard Losilla és amant de la cuina de producte i dels plats elaborats amb no més de tres ingredients, un relleu excel·lent per a un restaurant que centra la seva atenció en la tradició.\nEl xef, format a l’Escola Hofmann i a Caelis (on va acabar com a cap de partida), no va trigar gaire a acceptar el repte de pilotar el restaurant que, fins ara, dirigien el seu pare i un soci. El jove xef està incorporant, de forma subtil, nous suggeriments a la carta del restaurant, respectant-ne el llegat i la història barcelonina, palpable en tots els plats.\nCan Misèries, tradició latent\nLa història i la tradició de Can Misèries s’expressen, també, a l’establiment, que s’ha mantingut intacte durant els últims 40 anys: entrar al restaurant implica un viatge en el temps. Els plats del migdia estan impregnats de la història i la tradició del restaurant, mentre que el menú Misèries de nit és una proposta més moderna que ofereix les mateixes receptes però amb una presentació innovadora.